stanford-oval/wikipedia huggingface dataset:
Elämäntapaliitto

Elämäntapaliitto oli vuosina 1993-2011 toiminut, valtakunnallinen yhteistoiminta- ja kansalaisjärjestö, joka tavoitteena oli edistää terveyttä ja sosiaalista hyvinvointia päihdehaittoja ehkäisemällä. Liiton toiminnan lähtökohtana oli näkemys jonka mukaan päihdekysymysten yhteiskunnallisesta ratkaisuista riippuu hyvinvointimme tulevaisuus, sillä päihteiden aiheuttamat haitat koskevat kaikkia tavalla tai toisella. Ehkäisevä päihdetyön tavoitteet toteutuvat parhaiten, kun  yhteiskunnassa on jokaiselle tarjolla hyvän elämän rakennusaineita, jotta päihteet eivät asetu niitä korvaamaan. Elämäntapaliitto pyrki suomalaisten alkoholinkäytön puolittamiseen vuoteen 2040 mennessä. Tupakkaan ja huumeisiin liittyen tavoiteltiin Suomea ja maailmaa missä riippuvuuksiin ajautuminen on mahdollisimman vaikeaa, ja jossa riippuvaisia ei syrjitä eikä heidän kustannuksellaan rikastuta. Elämäntapaliittoon kuului 26 varsinaista jäsenjärjestöä ja 39 yhteistyöjärjestöä.
Elämäntapaliitto, Terveys ry ja Elämä On Parasta Huumetta ry yhdistyivät Ehkäisevä päihdetyö EHYT ry:ksi 1. tammikuuta 2012.
Toiminta

Elämäntapaliiton toimintomuotoja olivat muun muassa:
Paikallistasolla toimivat, kaikille avoimet Elokolot ja muut kansalaisten kohtaamispaikat.
Taitolaji-toiminta, jolla edistetään aikuisten alkoholinkäytön hallintaa ja vaikutetaan alkoholin käyttökulttuuriin sekä yksilö- että yhteisötasolla.
HUUGO, Elämäntapaliiton ja Työturvallisuuskeskuksen työelämän alkoholihaittojen vähentämisen viestintä- ja koulutushanke
HuuMaa - huumeet ja kehitys -ohjelma
Tarinanet on opetushallituksen kanssa yhteistyössä syntynyt, kouluille suunnattu terveyskasvatuksen väline.
Lisäksi järjestö pyrki edistämään toimintaansa erilaisin projektein, kuten ”Neliveto vai etukeno?” ja ”Hissun Kissun”. Elämäntapaliitto julkaisi neljästi vuodessa ilmestyvää Myötäote-lehteä.
Historia

Suomen Elämäntapaliitto Elo ry, Kansan Raittiusliitto ry, Kunnon elämä ry sekä Suomen Akateeminen Raittiusliitto perustivat Suomen Elämäntapaliitto ry:n yhteiseksi kattojärjestökseen vuonna 1993. Sekä sosiaali- ja terveysministeriön että rahoittajien taholta esitettiin toive, että raittiusjärjestökentässä on purettava päällekkäisyyksiä, uudistettava työmuotoja ja lisättävä yhteistyötä. Samaan aikaan perinteinen kansanliikepohjainen raittiusliike oli alkanut hiipua, kun raittiusaatteen ja -valistuksen katsottiin jääneen jälkeen ajastaan.
Vuoden 1997 vuosikokouksessa ehkäisevä päihdetyö ja elämänhallinnan tukeminen muotoiltiin Elämäntapaliiton pääasialliseksi tavoitteeksi. Samana vuonna Elokoloissa ja muissa kohtaamispaikoissa rekisteröitiin 42 000 käyntikertaa vuodessa ja Elokolo-nimikkeestä tehtiin tavaramerkki. Kun liiton jäsenehtoja vuonna 1999 muutettiin, perustettiin yksityisille ihmisille suunnattu Ihmisenvirka henkilöjäsenyyttä korvaamaan.  Vuonna 2004 Suomen Elämäntapaliiton nimi muutettiin muotoon Elämäntapaliitto ry.
Aiheesta muualla

Ehkäisevä päihdetyö EHYT ry
Bentsoyyliperoksidi

| Bentsoyyliperoksidi |
| --- | --- |

Tunnisteet
CAS-numero:  94-36-0
PubChem CID:  7187
SMILES:  C1=CC=C(C=C1)C(=O)OOC(=O)C2=CC=CC=C2
Ominaisuudet
Molekyylikaava:  C14H10O4
Moolimassa:  242,23 g/mol
Sulamispiste:  103–105 °C
Tiheys:  1,334 g/cm3
Liukoisuus veteen:  9,1 mg/l (25 °C)
Bentsoyyliperoksidi tai dibentsoyyliperoksidi tai bentsoyylisuperoksidi (ATC-koodi: D10AE01) on lääkeaine, jota käytetään laajalti keskivaikeaksi luokiteltavan aknen hoitamiseen. Sitä myydään Suomessa useimmiten kauppanimellä  Basiron AC.
Kemiallisesti dibentsoyyliperoksidi on orgaaninen peroksidi eli siinä on happi-happisidokseen kiinnittynyt kaksi bentsoyyli-ryhmää. Sen kemiallinen kaava on C14H10O4 ja rakennekaava  C6H5-COO-OOC-C6H5 sekä moolimassa 242.23 g/mol ja CAS-numero 94-36-0. Joskus se saatetaan lyhentää muotoon Bz2O2. Kemialliselta luonteeltaan se on radikaali-initiaattori eli happi-happi-sidoksen vuoksi se käynnistää reaktion, jossa syntyy radikaaleja.
Bentsoyyliperoksidia käytetään myös radikaali-initiaattorina (aloitekatalyyttinä) polymerointireaktioissa.
Aiheesta muualla

Bentsoyyliperoksidin kansainvälinen kemikaalikortti
PubChem: Benzoyl peroxide (englanniksi)
Human Metabolome Database (HMDB): Benzoyl peroxide (englanniksi)
DrugBank: Benzoyl peroxide (englanniksi)
Kyoto Encyclopedia of Genes and Genomes (KEGG): Benzoyl peroxide (englanniksi)
Inchem: Benzoyl peroxide CAS N°: 94-36-0 (Arkistoitu – Internet Archive) (pdf) (englanniksi)
Baldwin

Baldwin voi viitata seuraaviin asioihin:
Maantieteellisiä sijainteja

Baldwin Street, Uudessa-Seelannissa sijaitseva maailman jyrkin katu
Maantieteellisiä sijainteja > Kanadassa

Baldwin, kunta Ontariossa
Maantieteellisiä sijainteja > Yhdysvalloissa > Asuma-alueita

Baldwin, kunta Floridassa
Baldwin, kaupunki Georgiassa
Baldwin, kylä Illinoisissa
Baldwin, kaupunki Iowassa
Baldwin, kylä Louisianassa
Baldwin, kylä Mainessa
Baldwin, paikallishallinnoton asuinalue Marylandissa
Baldwin, kylä Michiganissa
Baldwin, kylä Chemungin piirikunnassa, New Yorkissa
Baldwin, kylä Nassaun piirikunnassa, New Yorkissa
Baldwin, paikallishallinnoton asuinalue North Dakotassa
Baldwin, borough Pennsylvaniassa Alleghenyn piirikunnassa, Pennsylvaniassa
Baldwin
Baldwin
Baldwin, kylä Wisconsinissa
Baldwin City, kaupunki Kansasissa
Baldwinin piirikunta, piirikunta Alabamassa
Baldwinin piirikunta, piirikunta Georgiassa
Baldwin Hills, kaupunginosa Los Angelesissa
Baldwin Park, kaupunki Kaliforniassa
Baldwin Park, kylä Missourissa
Baldwin Township, kunta Barnesin piirikunnassa, North Dakotassa
Baldwin Township, kunta Deltan piirikunnassa, Michiganissa
Baldwin Township, kunta Ioscon piirikunnassa, Michiganissa
Baldwin Township, kunta Sherburnen piirikunnassa, Minnesotassa
Baldwin Township, kunta Alleghenyn piirikunnassa, Pennsylvaniassa
Maantieteellisiä sijainteja > Yhdysvalloissa > Muita maantieteellisiä sijainteja

Baldwin Lake (myös Lake Baldwin) voi tarkoittaa useaa eri järveä
Baldwinin niemimaa, Luoteis-Alaskassa sijaitseva niemimaa pohjoisella napapiirillä
Henkilöitä > Johtajia > Bewdleyn Baldwin jaarleja

Stanley Baldwin, Yhdistyneen kuningaskunnan pääministeri, aateloitu Bewdleyn jaarli Baldwiniksi (engl. Earl Baldwin of Bewdley, myös engl. Stanley Baldwin, 1st Earl Baldwin of Bewdley) vuonna 1937
Oliver Baldwin, Bewdleyn jaarli Baldwin (engl. Earl Baldwin of Bewdley, myös engl. Stanley Baldwin, 2nd Earl Baldwin of Bewdley), brittiläinen poliitikko, Stanley Baldwinin poika ja Arthur Baldwinin veli
Arthur Baldwin, Bewdleyn jaarli Baldwin (engl. Earl Baldwin of Bewdley, myös engl. Stanley Baldwin, 3rd Earl Baldwin of Bewdley), brittiläinen vakuutusyhtiön johtaja, Kuninkaallisten Ilmavoimien upseeri, Great Western Railwayn johtaja, Stanley Baldwinin poika ja Oliver Baldwinin veli
Edward Baldwin, Bewdleyn jaarli Baldwin (engl. Earl Baldwin of Bewdley, myös engl. Stanley Baldwin, 4th Earl Baldwin of Bewdley), opettaja, puolueeton House of the Lordsin jäsen, Arthur Baldwinin poika
Henkilöitä > Johtajia > Devonin jaarleja

Baldwin de Redvers, Devonin ensimmäinen jaarli
Baldwin de Redvers, Devonin kolmas jaarli
Baldwin de Redvers, Devonin kuudes jaarli
Baldwin de Redvers (myös Saaren lordi (engl. Lord of the Isle)), Devonin seitsemäs jaarli, Wightsaaren lordi
Henkilöitä > Johtajia > Muita johtajia

Ibelinin Baldwin, Jerusalemin kuningaskunnassa sijaitsevan Ibelinin lordi
Ramlan Baldwin I, Jerusalemin kuningaskunnassa sijaitsevan Ramlan lordi
Stanley Baldwin, Yhdistyneen kuningaskunnan pääministeri, jaarli (kts. Baldwin of Bewdley -aatelissuku)
Winston Baldwin Spencer (s. 1948), Antigua ja Barbudan pääministeri
Englannin kielessä myös useita Baudouin- ja Balduin-nimisiä eri maiden hallitsijoita kutsutaan nimellä Baldwin.
Henkilöitä > Sukunimiä

Baldwin, usean henkilön sukunimi
Henkilöitä > Sukunimiä > F–I

Faith Baldwin (1893–1978), yhdysvaltalainen kirjailija
Florrie Baldwin (1896–2010), brittiläinen aikoinaan Euroopan vanhin henkilö
Frank Baldwin voi tarkoittaa useampaa henkilöä:
Frank Dwight Baldwin (1842–1923), Medal of Honor -sotilasansiomitalin kahdesti ansainnut sotakenraali
Frank Stephen Baldwin (1838–1925), yhdysvaltalainen laskentakoneen keksijä
Frederick Walker Baldwin (myös Casey Baldwin) (1882–1948), kanadalainen insinööri, ilmailun ja kantosiipialusten pioneeri, ensimmäinen lentokonetta lentänyt kanadalainen
Furman Stewart Baldwin, yhdysvaltalainen Il Bacio (Suudelma) -valokuvastaan tunnettu valokuvaaja, Yhdysvaltain laivaston pilotti
Ged Baldwin (1907–1991), kanadalainen poliitikko
George Baldwin voi tarkoittaa useampaa henkilöä:
George Baldwin (1744–1826), brittiläinen diplomaatti, kirjailija, kaupustelija
George Pearce Baldwin (1789–1840), brittiläinen diplomaatti, Wilden Ironworks -valimon omistaja, pääministeri Stanley Baldwinin isä, poliitikko Alfred Baldwinin isä
George Rumford Baldwin (1798–1888), yhdysvaltalainen rakennusinsinööri, Loammi Baldwinin poika
George Baldwin (1830–1907), yhdysvaltalainen poliitikko, businessmies
George Baldwin (s. 1902), yhdysvaltalainen jalkapallon pelaaja
George Baldwin (1921–1976), englantilainen jalkapallon pelaaja
Greg Baldwin (s. 1960), yhdysvaltalainen ääninäyttelijä
Harry Baldwin voi tarkoittaa useampaa henkilöä:
Harry Streett Baldwin (1894–1952), Yhdysvaltain kongressin jäsen Marylandista
Harry Baldwin (myös Howard Edward Baldwin)(1900–1958), yhdysvaltalainen baseball pelaaja
Harry Baldwin (1860–1935), englantilainen kriketin pelaaja
Henry Baldwin voi tarkoittaa useampaa henkilöä:
Henry Baldwin (1780–1844), Yhdysvaltain korkeimman oikeuden tuomari
Henry Alexander Baldwin (myös Harry Alexander Baldwin) (1871–1946), yhdysvaltalainen businessmies, Yhdysvaltain kongressin jäsen Havaijilta, Henry Perrine Baldwinin poika
Henry Porter Baldwin (1814–1892), Yhdysvaltain senaattori Michiganista, Michiganin 15. kuvernööri
Henry Perrine Baldwin (1842–1911), yhdysvaltalainen businessmies, poliitikko, toinen Alexander & Baldwin -yhtiön perustajajäsenistä, lähetyssaarnaaja Dwight Baldwinin poika, "Harry" Baldwinin isä
Henry Baldwin (1894–1964), yhdysvaltalainen baseball pelaaja
Ira Baldwin (1895–1999), mikrobiologian tutkija, tohtori, U.S. Army Biological Warfare Laboratories (USBWL):n ensimmäinen tieteilijäjohtaja, Wisconsin Academy Foundationin perustaja, maatalouden kehittäjä
Henkilöitä > Mielikuvitushahmoja

Bobby Chandler Baldwin, yhdysvaltalaisen General Hospital -saippuasarjan hahmo
Carol Baldwin, brittiläisen Coronation Street -saippuasarjan hahmo
Carolyn Chandler Baldwin, yhdysvaltalaisen General Hospital -saippuasarjan hahmo
Christina Baldwin, yhdysvaltalaisen General Hospital -saippuasarjan hahmo
Daniel Baldwin (myös Danny), brittiläisen Coronation Street -saippuasarjan hahmo
Dominique Stanton Baldwin, yhdysvaltalaisen General Hospital -saippuasarjan hahmo
Francesca Frasier (myös Frankie) (aik. Francesca Baldwin), brittiläisen Coronation Street -saippuasarjan hahmo
Gail Adamson Baldwin, yhdysvaltalaisen General Hospital -saippuasarjan hahmo
James Andrew Baldwin (myös Jamie), brittiläisen Coronation Street -saippuasarjan hahmo
Lauren Fenmore Baldwin (aik. Lauren Williams, ja Lauren Grainger), yhdysvaltalaisten The Young and the Restless, sekä Kauniit ja Rohkeat -saippuasarjojen hahmo
Lee Baldwin, yhdysvaltalaisen General Hospital -saippuasarjan hahmo
Meg Bentley Baldwin, yhdysvaltalaisen General Hospital -saippuasarjan hahmo
Michael Baldwin, yhdysvaltalaisen The Young and the Restless -saippuasarjan hahmo
Michael Vernon Baldwin (myös Mike), brittiläisen Coronation Street -saippuasarjan hahmo
Lowell Baldwin (myös River), yhdysvaltalaisen The Young and the Restless -saippuasarjan hahmo
Robert Baldwin (myös Robbie, Speedball, sekä Penance), yhdysvaltalaisen Marvel Comics -sarjakuvakustannusyhtiön luoma supersankari -hahmo
Serena Baldwin, yhdysvaltalaisen General Hospital -saippuasarjan hahmo
Scott Baldwin, yhdysvaltalaisen General Hospital -saippuasarjan hahmo
Thomas Baldwin Sr., yhdysvaltalaisen General Hospital -saippuasarjan hahmo
Thomas Baldwin (myös Tom), yhdysvaltalaisen The 4400 televisiosarjan hahmo
Vivian Baldwin (myös Viv), brittiläisen Coronation Street -saippuasarjan hahmo
Warren Baldwin, brittiläisen Coronation Street -saippuasarjan hahmo
Eden Gerick (myös Eden Baldwin), yhdysvaltalaisen The Young and the Restless -saippuasarjan hahmo
Henkilöitä > Muita henkilöitä

Baldwin (k. n. 1109), Krakovan katolinen piispa
Baldwin, Trierin hiippakunnan arkkipiispa (s. 1285, k. 1354)
Baldwin, Pisan hiippakunnan arkkipiispa (k. 1145)
Baldwin Exeterläinen, Canterburyn hiippakunnan arkkipiispa, Exeterin piispa (k. 1190)
Earl Baldwin of Bewdley (suom. Bewdleyn jaarli Baldwin), Yhdistyneen kuningaskunnan pääministeri Stanley Baldwinille vuonna 1937 annettu, sittemmin sukua seurannut jaarlin titteli
George Baldwin Selden (1846–1922), yhdysvaltalainen patenttiloijari, keksijä
Henry Baldwin Harrison, (1821–1901), yhdysvaltalainen republikaanipoliitikko, Connecticutin 52. kuvernööri
Henry Baldwin Hyde (1834–1899), The Equitable Life Assurance Society of the United States (nyk. AXA Equitable Life Insurance Company) -vakuutusyhtiön perustaja
Yhtiöitä

Alexander & Baldwin, monialayritys Havaijilta
Baldwin Hardware Corporation, yhdysvaltalaisen Black & Decker -yhtiön vuonna 2003 ostama rautatavaraan erikoistunut yhtiö
Baldwin Locomotive Works, yhdysvaltalainen maailman suurimpiin kuuluva höyryvetureiden valmistaja
Baldwin Piano Company, Yhdysvaltojen suurin pianojen ja muiden kosketinsoittimien valmistaja, Gibson Guitar Corporationin tytäryhtiö
Muuta

Baldwin, Long Island Rail Roadin rautatieasema Baldwinissa, Nassaun piirikunnassa, New Yorkissa
Baldwin, Massachusettsista, Yhdysvalloista peräisin oleva omenalajike
The Baldwin Brothers, electronicayhtye Chicagosta, Yhdysvalloista
Baldwin effect (suom. Baldwinin efekti) (myös Baldwinian evolution tai ontogeninen evoluutio), evoluutioteoriaan liittyvä teoria
Baldwin the Eagle, Boston Collegen virallinen maskotti
Baldwin Hills, yhdysvaltalainen tositelevisiosarja
Baldwin-marsu, laboratoriokokeisiin kehitelty täysin karvaton marsu
Baldwin Park Station, Baldwin Parkin kaupungissa Kaliforniassa sijaitseva Metrolink-paikallisjuna-asema
Baldwin Red Devil (myös Red Devil III), Thomas Scott Baldwinin suunnittelema lentokoneen prototyyppi 1910-luvun alusta
Baldwinin sääntö, sarja Jack Baldwinin esittämiä orgaanisen kemian säännönmukaisuuksia
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Baldwin”, voi hakea sivunnimihaulla, laajalla sivunnimihaulla tai tekstihaulla.
Beaufort (Savoie)

| Beaufort |
| --- | --- |
 Ilmakuva Beaufortista
 vaakuna
 Beaufort
 Koordinaatit: 45°43′08″N, 6°34′32″E 
Valtio:  Ranska
Alue:  Auvergne-Rhône-Alpes
Departementti:  Savoie
Arrondissementti:  Albertville
Pinta-ala:  
 – Kokonaispinta-ala:  149,5 km²
Väkiluku (2015):  2 088 
 – Väestötiheys:  14 as./km²
Kunnan numero:  73034
 
 Kunnan kotisivut 
Infobox OKVirheellinen NIMI-arvo: 
Beaufort on kunta itäisessä Ranskassa Savoien departementissa Auvergne-Rhône-Alpesin alueella. Se sijaitsee Doronjoen varrella, noin 20 kilometriä Albertvillen kaupungista itään. Kunta tunnetaan myös nimellä Beaufort-sur-Doron.
Beaufortia keskiajalla suojaamaan rakennettu linna Château de Beaufort on nykyään raunioitunut. Sen paikalla on aiemmin ollut roomalainen huvila. Linnassa ovat aikanaan asuneet niin Savoijin kreivejä kuin Ranskan kuninkaitakin.
Kunta on antanut nimensä siellä lehmänmaidosta valmistetulle Beaufort-juustolle. Juusto on suojattu AOC-nimityksellä vuodesta 1968 lähtien.
Tunnettuja kuntalaisia

Roger Frison-Roche (1906-1999), kirjailija
Aiheesta muualla

Kuvia tai muita tiedostoja aiheesta Beaufort (Savoie) Wikimedia Commonsissa
Beaufort (Etelä-Carolina)

| Beaufort |
| --- | --- |
 Beaufortin keskustaa.

 Koordinaatit: 32°26′N, 80°41′W 
Valtio:  Yhdysvallat
Osavaltio:   Etelä-Carolina
Piirikunta:  Beaufort
Hallinto:  
 – Pormestari:  Billy Keyserling
Pinta-ala:  
 – Kokonaispinta-ala:  87,0 km²
 – Josta vettä:  15,5 km² 
Korkeus:  3 m
Väkiluku (2010):  12 361
 – Väestötiheys:  172,9 as./km²
 – Metropolialue:  187 010
Aikavyöhyke:  UTC-5 (kesäaika UTC-4)
 
 www.cityofbeaufort.org 
Infobox OKVirheellinen NIMI-arvo: 
Beaufort [ˈbjuːfərt] on kaupunki Etelä-Carolinan osavaltiossa, Yhdysvalloissa. Se on Beaufortin piirikunnan hallintokeskus. Kaupunki sijaitsee Sea Islands -saarijonoon kuuluvalla Port Royalin saarella. Vuoden 2010 väestönlaskennassa kaupungin väkiluku oli 12 361.
Kuvia kaupungista

Craven Street -katu Old Pointin kaupunginosassa.
Episkopaalinen kirkko Beaufortissa.
Bay Street Beaufortin keskustassa.
Aiheesta muualla

Kuvia tai muita tiedostoja aiheesta Beaufort (Etelä-Carolina) Wikimedia Commonsissa
Carl Magnus Dahlström

Carl Magnus Dahlström
Carl Magnus Dahlström (25. marraskuuta 1805 Loviisa – 23. helmikuuta 1875 Turku) oli suomalainen kauppias, teollisuudenharjoittaja ja laivanvarustaja. Hän oli mukana perustamassa muun muassa Auran sokeritehdasta Turkuun ja Kymi Osakeyhtiön puuhiomoa ja paperitehdasta Kuusankoskelle.
Loviisassa syntynyt ja varttunut Carl Magnus menetti Ruotsista Suomeen muuttaneen puutarhuri-isänsä 12 vuoden iässä. Poika sai aluksi työpaikan paikalliselta Nordmanin kauppiaalta, kunnes vuonna 1832 muutti Turkuun Abraham Kingelinin kauppahuoneen kirjanpitäjäksi. Yhdessä toisen loviisalaisen, Carl Gustaf Eschnerin kanssa Dahlström perusti 1836 vähittäistavarakaupan, joka siirtyi 1844 kokonaan hänelle. Dahlström avioitui Abraham Kingelinin tyttären kanssa ja sai appiukoltaan tukea liikeyhteyksiensä laajentamisessa Keski-Eurooppaan. Kingelinin kuoltua 1849 kauppahuone ajautui vaikeuksiin, ja vävypoika Dahlström otti myös sen hoitoonsa ja omistukseensa.
Varmistaakseen kauppahuoneen vienti- ja tuontikuljetukset Dahlström ryhtyi myös laivanvarustajaksi. Hän meni myös osakkaaksi Åbo nya ångfartygsbolagiin ja perusti 1856 Auran höyrylaivayhtiön, jonka uusi alus Aura ajoi konevoimalla Turusta Tukholmaan 14 tunnissa. Vuonna 1861 yhtiöt yhdistettiin. Dahlström oli osakkaana myös vuonna 1874 perustetussa Turun konepajassa (Åbo mekaniska verkstads Ab), josta sittemmin kehittyi Ab Vulcan ja edelleen Crichton-Vulcan.
Vuonna 1870 Dahlström luopui vuosikymmenien vähittäiskauppaurastaan keskittyäkseen omistuksiinsa eri teollisuuslaitoksissa. Näitä olivat Auran sokeritehdas, Littoisten verkatehdas, Akaan höyrysahayhtiö ja Kymi-yhtiön puunjalostustehtaat Kuusankoskella. Dahlström sai kauppaneuvoksen arvon 1859.
Dahlström edusti Turkua porvarissäädyssä valtiopäivillä 1863–1864, joilla hän oli valtiovarain- ja säätytalovaliokuntien jäsen. Hän peri appensa Kingelinin paikan yhtenä kaupunginvanhimpana. Hän istui myös monissa muissa johto- ja lautakunnissa.
Carl Magnus Dahlströmin työtä kauppahuoneen johtajina jatkoivat hänen poikansa Ernst ja Magnus Dahlström.
Canton Charge

| Canton Charge |
| --- | --- |
Liiga:  NBA Development League
Perustettu:  2001
Historia:  Huntsville Flight (2001–2005) Albuquerque Thunderbirds (2005–2010) New Mexico Thunderbirds (2010–2011) Canton Charge (2011–)
Areena:  Canton Memorial Civic Center kapasiteetti 5 200
Kotipaikka:  Canton, Yhdysvallat
Värit:                
Päävalmentaja:  Jordi Fernández
Mestaruudet:  1 (2006)
Kotisivu:  nba.com/dleague/canton/
Canton Charge on koripalloseura Ohion Cantonista. Se pelaa D-liigassa ja toimii NBA-seura Cleveland Cavaliersin farmijoukkueena.
Aiheesta muualla

Virallinen kotisivu (englanniksi)
Bullet (energiajuoma)

Bullet-energiajuomatölkki.
Bullet on brittiläisen Sun Markin kehittämä energiajuoma, jota valmistetaan Belgiassa. Bulletin valmistus aloitettiin vuonna 2006, ja vuonna 2012 sitä myytiin 2,1 miljoonaa tölkkiä. Juomaa myydään yli sadassa maassa, ja se on voittanut neljänä vuotena peräkkäin arvovaltaisen Queen'sin palkinnon. Bullet-energiajuoman merkittävin markkinakilpailija on tällä hetkellä Red Bull.
Brighton (Colorado)

| Brighton |
| --- | --- |
 Brightonin kaupungintalo

Valtio:  Yhdysvallat
Osavaltio:   Colorado
Piirikunta:  Adams Weld
Pinta-ala:  
 – Kokonaispinta-ala:  55,66 km²
 – Josta vettä:  0,81 km² 
Väkiluku (2010):  33 352
Aikavyöhyke:  UTC-7 (kesäaika UTC-6)
 
 Kaupungin kotisivut 
Infobox OKVirheellinen NIMI-arvo: 
Brighton on kaupunki Coloradon osavaltiossa Yhdysvalloissa. Sen väkiluku oli vuoden 2010 väestönlaskennassa 33 352. Brighton on Adamsin piirikunnan hallintokeskus.
Brightonin pormestari on Gregg Mills.
Väestö

Kaupungin asukkaista 54,3 prosenttia on valkoisia, 36,72 prosenttia latinalaisamerikkalaisia ja 2,58 prosenttia aasialaisia. 93,9 prosenttia asukkaista on Yhdysvaltain kansalaisia. Kaupungin väestön keski-ikä on 32,8 vuotta.
Kuvia kaupungista

Adamsin piirikunnan virastotalo.
Liikennettä Brightonissa.
Brighton High School.
Aiheesta muualla

Kuvia tai muita tiedostoja aiheesta Brighton (Colorado) Wikimedia Commonsissa
Kaupungin kotisivut
Epävarma kohtalo

| Epävarma kohtalo> East Side, West Side |
| --- | --- |

Ohjaaja:  Mervyn LeRoy
Käsikirjoittaja:  Isobel Lennart
Perustuu:  Marcia Davenportin romaaniin
Tuottaja:  Voldemar Vetluguin
Säveltäjä:  Miklós Rózsa
Kuvaaja:  Charles Rosher
Leikkaaja:  Harold F. Kress
Pääosat:  Barbara Stanwyck James Mason Van Heflin Ava Gardner
Valmistustiedot
Valmistusmaa:   Yhdysvallat
Tuotantoyhtiö:  Metro-Goldwyn-Mayer
Levittäjä:  Metro-Goldwyn-Mayer Netflix
Ensi-ilta:   22. joulukuuta 1949  8. kesäkuuta 1951
Kesto:  108 minuuttia
Alkuperäiskieli:  englanti
Budjetti:  1 754 000 USD
Tuotto:  2 540 000 USD
Aiheesta muualla
IMDb 
Elonet
AllMovie
Infobox OKNimi-testi OK: 
Epävarma kohtalo (engl. East Side, West Side) on vuonna 1949 ensi-iltansa saanut, Mervyn LeRoyn ohjaama yhdysvaltalainen film noir -tyylinen rikosdraamaelokuva. Sen pääosissa ovat Barbara Stanwyck, James Mason, Van Heflin ja Ava Gardner.
Epävarma kohtalo perustuu Marcia Davenportin samannimiseen romaaniin East Side, West Side (1947), jonka pohjalta Isobel Lennart laati elokuvan käsikirjoituksen. Elokuvan tuotti Voldemar Vetluguin, ja sen tuotanto- ja levittäjäyhtiönä oli Metro-Goldwyn-Mayer.
Juoni

Epävarma kohtalo kertoo elegantista yläluokkaan kuuluvasta newyorkilaisesta avioparista, jonka onnen tuhoaa viettelevä malli. Tämä johtaa juonitteluihin ja lopulta murhaan...
Näyttelijät

| 0 | 1 | 2 |
| --- | --- | --- |
|  Barbara Stanwyck  | … |  Jessie Bourne   |
|  James Mason  | … |  Brandon Bourne   |
|  Van Heflin  | … |  Mark Dwyer   |
|  Ava Gardner  | … |  Isabel Lorrison   |
|  Cyd Charisse  | … |  Rosa Senta   |
|  Nancy Davis  | … |  Helen Lee   |
|  Gale Sondergaard  | … |  Nora Kernan   |
|  William Conrad  | … |  luutnantti Jake Jacobi   |
|  Raymond Greenleaf  | … |  Horace Elcott Howland   |
|  Douglas Kennedy  | … |  Alec Dawning   |
|  Beverly Michaels  | … |  Felice Backett   |
|  William Frawley  | … |  baarimikko Bill   |
|  Lisa Golm  | … |  Josephine   |
|  Tom Powers  | … |  Owen Lee   |
Tuotanto

Tuotantoyhtiö MGM osti Marcia Davenportin romaanin elokuvaoikeudet 200 000 dollarilla vuonna 1947. Elokuvan esituotannon aikana muun muassa Greer Garsonia, Fred MacMurrayta, Claudette Colbertia, Arlene Dahlia ja Mary Astoria harkittiin pääosiin.
Epävarma kohtalo kuvattiin lähinnä New Yorkin Manhattanilla vähän yli 1,7 miljoonan dollarin budjetilla. Elokuvan kuvaukset olivat alkaneet 11. heinäkuuta ja päättyneet elokuun puolessa välissä 1949.
Epävarma kohtalo jäi Gale Sondergaardin viimeiseksi elokuvaksi kahdeksikymmeneksi vuodeksi; hän teki seuraavan elokuvansa vasta vuonna 1969. Syynä oli Sondergaardin ja hänen aviomiehensä Hollywoodin mustalle listalle joutuminen.